
Na „Sunčanoj strani“ kredita i pozajmica 


Najnovija vest je da Građevinska direkcija 
Srbije nudi beskamatne pozajmice za ku- 
povinu 750 stanova, do 20 odsto vrednos- 
ti stana, a ponuda traje do kraja ove 
godine. Naime pošto izgleda da nismo 
dovoljno zaduženi, nakon detaljnog istra- 
živanja utvrđeno je da najveća prepreka 
za kupovinu stana mnogima predstavlja 
obezbeđivanje obaveznog učešća za ko- 
mercijalni kredit. Zato je Građevinska di- 
rekcija odlučila da kupcima stanova u 
naseljima „Stepa Stepanović“ i „Braće Jer- 
ković“ u Beogradu, te „Sunčana strana“ u 
Novom Sadu da beskamatnu pozajmicu 
do 20 odsto vrednosti stana. Deo pozaj- 


mice kupci prvog stana vraćaju po vraća- 
nju PDV-a, a preostalih 11 odsto na 10 
godina, bez kamate. 

Dakle kamatu ćete plaćati samo na 
preostalih minimum 80 odsto vrednosti 
stana, pod uslovom da za dve i po godine 
i dalje imate platu kojom možete da ot- 
plaćujete bilo kakve rate kredita, u su- 
protnom će vam banka uzeti stan, a 
Građevinska direkcija će naći načna da ne 
ode u minus — ako ne sudskim putem od 
tzv ,,neplatiša“ onda barem preko PDV-a 
od svih koji plaćaju porez. 

Ako vam sve ovo deluje pomalo nes- 
tvarno i pitate se da li vesti kojima nas 


truju mediji imaju ikakvog smisla, obrati- 
te pažnju na činjenicu da su se zaposleni 
u Ministarstvu rada odrekli dnevnica. 
Naime „zaposleni u Ministarstvu za rad, 
zapošljavanje, boračka i socijalna pitanja, 
na čelu sa ministrom Aleksandrom Vuli- 
nom, potpisali su izjavu kojom su se 
odrekli prava na dnevnicu za službena 
putovanja u zemlji i inostranstvu“, kažu 
dobrovoljno, znači bez putno pretnji i 
ucenjivanja, a sve to ,,u znak podrške me- 
rama štednje premijera Srbije Aleksandra 
Vučića“, saopštilo je juče to ministarstvo. 
Dakle, ili ćemo se boriti ili će nas pretvo- 
riti u beskičmenjake. 


Subotica: Sud „legalizovao” pljačku 
radnika i doveo ih na ivicu egzisten- 
cije 

U desetogodišnjem sudskom procesu koji 
vode bivši radnici kompanije ,,Sever“ 
protiv njihove nekadašnje firme zbog ne- 
isplaćenih zarada od 1997. do 2002. godi- 
ne, prvi put se pojavio podatak koji 
proces može potpuno preokrenuti. Do sa- 
da je oko 200 radnika već izgubilo spor. 
Prema tumačenju pravnika te firme, Ape- 
lacionog suda i nekih drugih sudskih ins- 
tanci, svaki od tih zahteva je zastareo, ali 
sudski veštak osnovnog suda u Subotici je 
na poslednjem ročištu tvrdio drugačije. 
Upravo je pogrešno tumačenje zastareva- 
nja predmeta mnoge bivše radnike dovelo 
u tešku materijalnu situaciju zbog gubitka 
posla i visokih sudskih troškova, koji su 
za mnoge bili neisplativi, pa je to dovelo i 
do nekih pojedinačnih tragedija. 


Noui Pazar: Telima branili tezge od in- 
spektora 

Ekipa Odeljenja za inspekcijske poslove 
Gradske uprave Novog Pazara bezuspeš- 
no je juče pokušala da ukloni tezge vanpi- 
jačnih prodavaca na keju pored reke 
Raške. Oko 60 prodavaca telima je štitilo 
svoja prodajna mesta na kojima godina- 
ma zarađuju za život, a mnogi od njih tvr- 
de da im je to jedini prihod u porodici. 
Prodavci su kazali da su svesni činjenice 
da nelegalno prodaju robu na pijaci, ali da 
od nadležnih očekuju da im „progledaju 
kroz prste“ zbog teške ekonomske situaci- 
je u kojoj se nalaze. ,,Mi ostajemo do da- 
ljega ovde, ne idemo kući večeras, ovo je 
naš jedini radni prostor koji imamo i 
odakle hranimo decu", rekao je jedan 
prodavac koji je želeo da ostane anoni- 
man. 


Kostolac: Radnici traže 35 zaostalih 
plata 

Zaposleni u privrednom društvu „Stan- 
dard DOO“ iz Kostolca, koje se bavi pru- 
žanjem ugostiteljskih i usluga ishrane 
zaposlenima u „Termoelektrani M i kopo- 
vima ,,Kostolac“, stupili su juče u štrajk, 
tražeći isplatu 35 zaostalih plata, povezi- 
vanje radnog staža i overu zdravstvenih 
knjižica. Štrajk će se odvijati u prostorija- 
ma tog privrednog društva do ponedeljka 
12. maja, a nakon toga će, kako je najav- 
ljeno, zaposleni krenuti u svakodnevne 
protestne šetnje u Kostolcu. Zaposleni u 
preduzeću ,,Standard“ najavljuju da će, 
ukoliko niko od nadležnih ne bude re- 
agovao na njihov dopis, doći pred zgradu 
Vlade i tu ostati dok njihovi zahtevi ne 
budu rešeni. 


„Ко ništa ne radi, ima uvek mnogo pomoćnika." lav Tolstoj 






IZIOŽBA REVIZIONISTIČKIH 
MANIPULACIJAILAŽI 

Direktna akcija donosi osvrt istoričara Milana Radanovića na revizionističku 
izložbu U ime naroda: politička represija u Srbiji 1944 — 1953. koja se ovih 
dana održava u Beogradu pod pokroviteljstvom vlasti. Izložbu su organizo- 
vali tzv. stručnjaci za istoriju XX veka, a zapravo ordinarne korumpirane 
sluge vladajuće klase, sa ciljem rehabilitovanja narodnih eksploatatora i 
saradnika fašističkih okupatora. 


Prvomajski protestni marš u 
Beogradu 

U zemlji u kojoj se situacija kuva već duže vreme 
i u kojoj je eksplozija socijalnog nezadovoljstva 
stvar koju svi očekuju svakog časa, žuti sindikati 
— SSSS i Nezavisnost — organizovali su Prvo- 
majski protestni marš. Skup, sazvan uz pomoć 
vrlo borbene retorike (jedan od slogana na pla- 
katima žutih sindikata je bio „Nećete evoluciju? 
Dobićete revoluciju!”) naravno je, u artikulaciji 
sindikalnih birokratskih lidera, dobio formu 
zahteva za rešavanje problema „sistemskim pu- 
tem”. No, okupljeni radnici, kojih je bilo više od 
5.000, vrlo su dobro reagovali i na mnogo borbe- 
nije stavove iznete u lecima Anarhosindikalistič- 
ke inicijative, ali i na našim transparentima 
među kojima se isticao poziv na generalni štrajk 
kao odgovor na mere štednje nove vlade. 

Protest je obeležen sa dva incidenta. Prvi je 
bio pokušaj pripadnika Bezbednosno informa- 
tivne agencije da izbace članove našeg sindikata 
iz protestne povorke — osoba, koja je pokazala 
službenu legitimaciju BIA pokušala je da fizički 
izbaci članove ASI sa protesta, ali su naši članovi 
pružili otpor tom pokušaju, i do kraja marša os- 
tali na samom čelu povorke (uz posebnu pratnju 
policije u uniformama). Taj isti pripadnik BIA je 
pokušao da sa protesta udalji i nekoliko devojaka 
sa feminističkim sloganima, ali je i taj pokušaj 
osujećen. Drugi slučaj je legitimisanje i udaljava- 
nje sa protesta grupe koja je razvila transparent 
,,Ne šetnja — Bosna, Bosna!”, pozivajući, sa pra- 
vom, na „bosanski scenario” rešavanja problema 
sa političarskom i kapitalističkom bagrom. 

Protest je pokazao da su siromaštvo i gnev u 
radništvu veliki, i da nam u narednom periodu 
tek predstoje žestoke i borbene sindikalne aktiv- 
nosti. Daćemo sve od sebe da te aktivnosti budu 
što uspešnije. 

N. L. 


Revolucionarni subjekat koji je krajem 
Drugog svetskog rata na tlu Jugoslavije 
omogućio izvođenje socijalne revoluci- 
je uporedo sa borbom za oslobođenje 
zemlje od fašističkog okupatora, u služ- 
benom neoliberalnom poretku sećanja 
predstavljen je kao snaga koja je zasno- 
vala političku vlast primenom revoluci- 
onarnog terora i posleratne državne 
represije, a ne zahvaljujući širokoj po- 
dršci u narodu i međunarodnom priz- 
nanju. S obzirom na to da je pobeda 
jugoslovenskog komunističkog pokreta 
osujetila restauraciju predratnog druš- 
tveno-ekonomskog poretka koji je isto- 
rijski prihvatljiv zagovornicima 
vladajuće ideologije nakon 2000, nosi- 
oci državne istorijske politike nastoje 
da protivnike jugoslovenskih komunis- 
ta iz redova snaga kolaboracije rasterete 
negativnog istorijskog nasleđa. 

Izložba ,,U ime naroda - politička 
represija u Srbiji 1944—1953.“ pred- 
stavlja sublimaciju revizionističkih po- 
kušaja da se jugoslovenski 


revolucionarni radnički pokret, pre- 
dvođen KPJ, prikaže kao zločinački, a 
razdoblje kome je posvećena izložba 
kao mračno i najrepresivnije razdoblje 
u modernoj istoriji Srbije (što je autor 
izložbe, dr Srđan Cvetković, činio više 
puta u javnim nastupima, zaboravlja- 
jući pri tom, namerno svakako, da je 
stanovništvo Srbije pod fašističkom 
okupacijom iskusilo neuporedivo re- 
presivnije iskustvo, koje se ogleda u vi- 
šestruko većem broju stradalih, kao i u 
brojnim drugim aspektima okupacije 
koji su bili daleko teže podnošljivi nego 
period nakon oslobođenja). 

Većina stanovnika Srbije razdoblje 
kome je posvećena izložba nije doživela 
kao ,,mračno“ i ,,totalitarno“ kako su- 
geriše izložba. Naime, već sam ulazak u 
centralnu salu izložbe odaje jasnu pro- 
pagandističku nameru autora. Sala je 
zamračena, a središnji deo sale zauzima 

Afroamerikanaca radi 
za kompaniju AT&T iz 
zatvora nego iz 
kancelarija? 


Pretplati se! Godišnja pretplata iznosi 1000 
dinara i podrazumeva isporuku Direktne akcije 
na vašu kućnu adresu u narednih godinu dana. 
Ako želite da postanete naš pretplatnik, javite se 
na distro@inicijativa.org ili 063/116-5551. 














velika mapa Republike Srbije koja je 
okružena bodljikavom žicom. Na taj na- 
čin želi se sugerisati kako je Srbija u nave- 
denom „mračnom razdoblju“ bila jedan 
veliki logor. U istoj ovoj sali priloženi su 
podaci i izloženi su lični predmeti i doku- 
menta o 15-20 ličnosti koje su bile ne- 
sumnjive žrtve terora, pri čemu niko od 
njih nije zaslužio da izgubi život, iako su 
neki zaslužili vremensku kaznu. Tenden- 
cioznim odabirom ovih ličnosti, kao re- 
prezenata „žrtava komunističkog terora“ 
kod posetilaca se stvara utisak da je reč o 
tipičnim slučajevima. Tu se već susreće- 
mo sa tipičnom 
manipulacijom, 
svojstvenom 
zagovornicima 
revizije prošlos- 
ti, uključujući i 
autora izložbe. 

Na zidovima 
centralne sale 
uočljivo je ne- 
koliko stotina 
fotografija (neke 
fotografije su 
duplirane), iz 
fototeke Držav- 
ne komisije za 
tajne grobnice. 

Ove fotografije 
su bezimene. Među njima se nalaze likovi 
nesumnjivih žrtava terora, ali i ratni zlo- 
činci. Npr. Milan Aćimović, kvislinški mi- 
nistar unutrašnjih poslova, čiji lik 
egzistira i u foto-kolažu na pozivnici za 
izložbu, što možemo protumačiti kao svo- 
jevrsnu provokaciju. Takođe, među ovim 
bezimenim likovima možemo primetiti i 
fotografije nekoliko četničkih koljača 
(članovi tzv. crnih trojki), kao i drugih li- 
ca (denuncijanti, saradnici okupatora) 
koja su skrivila tuđu smrt i stradanje. U 
osvetljenim nišama, među ovim fotogra- 
fijama na zidovima, prikazani su likovi i 
fotografije desetak intelektualaca (ovaj vi- 
zuelni efekat valjda sugeriše da je reč o 
„svetlim likovima“ u jednom „mračnom 
vremenu“), od kojih su skoro svi bili ne- 
sumnjivi saradnici okupatora (među nji- 
ma su i trojica članova kvislinške vlade 
Milana Nedića i Svetislav Stefanović, ve- 


rovatno najistaknutiji domaći fašistički 
intelektualac u međuratnom razdoblju). 

U ovoj sali posetioci na računaru mo- 
gu pregledati registar Državne komisije za 
tajne grobnice (55.000 stradalih), ali na 
osnovu tog registra ne mogu saznati goto- 
vo ništa o strukturi stradalih, pri čemu se 
dovode u zabludu da je reč pretežno o 
„srpskim žrtvama“ (na osnovu etnocen- 
tričnog karaktera izložbe) i da je većina 
stradalih neposredno ubijena, kao što se 
dovode u zabludu da se u registru nalaze 
isključivo ili gotovo isključivo „nevine žr- 
tve“. 


Najvažniji segment viktimizacije Mi- 
hailovićeve ličnosti (i dodatni primer 
manipulacije) tiče se iskrivljenog tuma- 
čenja njegovog suđenja, gde se ističe da 
Mihailović navodno nije osuđen za ratne 
zločine i da navodno nije imao pravo na 
žalbu. Iz ovoga se može zaključiti da autor 
nije pročitao presudu Draži Mihailoviću i 
da mu je nepoznata činjenica da je 2001. 
objavljen tekst (i faksimil) Mihailovićeve 
vlastoručne molbe za pomilovanje (koja je 
odbijena). 

Na izložbi se takođe insistira na 



materijalu 
koji nema 
* ^ nepo- 


Jedan segment izložbe posvećen je su- 
đenju generalu Dragoljubu — Draži Mi- 
hailoviću, pri čemu smo u prilici da 
vidimo improvizovanu ćeliju generala 
Mihailovića. U ćeliji je izložen i masivan 
okov za noge. Isticanje ovog eksponata 
ima za cilj da stvori utisak kod neobave- 
štenih posetilaca da je Mihailović mučen 
nošenjem ovakvog ili sličnog okova. Me- 
đutim, ponovo je reč o manipulaciji, s ob- 
zirom na to da Mihailović nije bio mučen 
u zatvoru. Mihailovićevi biografi K. Niko- 
lić i B. Dimitrijević tvrde da je njegov 
tretman u zatvoru bio vrlo korektan. 
Okov u Mihailovićevoj ćeliji izložen je ka- 
ko bi se ovaj nesumnjivi ratni zločinac 
dodatno viktimizirao. Slični okovi za no- 
ge izloženi su i u improvizovanim ćelija- 
ma Dragoljuba Jovanovića i Borislava 
Pekića, ali ni njih dvojica nisu iskusili oki- 
vanje u zatvoru. 


sredne 
veze sa 
^ teritori- 
jom Re- 
publike 
Srbije, 
kako bi se 
dodatno 
krimina- 
lizovala 
poslerat- 
na vlast i 
kako bi se 
hororizo- 
vali pose- 
tioci, što 
je dodatni primer manipulacije (film 
u kom se prikazuju iskopane i otkri- 
vene kosti nemačkih vojnika, ustaša i 
slovenačkih i hrvatskih domobrana u 
Sloveniji — ova vrsta manipulacije 
prisutna je i u trejleru koji prethodi 
izložbi). 

Milan Radanović 


Direktnu akciju možete nabaviti na sledećim 
mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT 
ČE. KRAGUJEVAC: Kafane MAGMAi 
MARKO. SREMSKA MITROVICA: 
Knjižara BUKBAR. UŽICE: Kafić KUĆA 
ČAJA. NIŠ: Udruženje ŽENSKI 
PROSTOR. ZAJEČAR: Omladinski 
centar ZAJEČAR. NOVI SAD: Knjižare 
NUBLU i MALA VELIKA KNJIGA. 










Vesti iz meflunarodnog radničkog pokreta: 











Malezija 


Valensija, Španija 

Brazil 




Ankara, Turska 


Vroclav, Poljska 


Centar za liberterske studije predstavlja: 

Mira Bogdanović: Konstante konvertitstva 


Ovaj rad o disidentima, uključujući i 
samog Đilasa, rad je i o konvertitstvu i 
samozaboravu. Izgleda da je malo Ijudi 
spremno da se osvrne u vlastitu prošlost i 
objektivno se suoči s lomovima u vlastitoj 
biografiji. 


Cena: 450 din. 


Publikacije CLS-a možete naći u svim boljim knjižarama ili 
naručiti direktno od nas. 

imejl: cls@inicijativa.org veb: www.inicijativa.org/tiki/cls 


Cikago 


SAD 


Ekvador 


Bilbao, Spanija 


Izrael 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija koja se 
bori za društvo koje će biti bazirano na individualnoj i kolektivnoj slobodi, 
ravnopravnosti, solidarnosti i međusobnoj pomoći, lišeno svih oblika represije, 
hijerarhije i vlasti čoveka nad čovekom. 

ASI je sekcija Međunarodnog udruženja radnika i radnica (MUR-AIT-IWA). 

Direktna akcija nastavlja tradiciju časopisa Hleb i sloboda, čiji je prvi broj 
štampan 1905. u Beogradu. 

Direktna akcija se finansira vašim donacijama. Ako želite da nas podržite na 
ovaj način, novac možete uplatiti na račun Centra za liberterske studije: 
200-2269920101033-28. 


Uredništvo: Slobodan Stamenčić, Ratibor Trivunac, Tadej Kurepa i 
Aleksandar Belčević (odgovorni urednik) 

Priloge i pisma slati na kontakt adresu. 


Kontakt: CLS (DA), Poštanski pretinac 6, 
11077 Beograd, Srbija 
tel. 063/1165551 
imejl: da@inicijativa.org 
veb: www.inicijativa.org 


Rukopisi ne gore. 
Tiraž: 1000 


























































